text: Sønderjysk kommune boomer med babyer
  13 februar 2018 kl. 11.08
  Aabenraa vokser. Både med voksne og de allermindste.
  Hvis du bor i Aaberaa Kommune har du måske lagt mærke til, at der er et par nye ansigter i køen hos slagteren eller flere børn i vuggestuen.
  De nyeste tal fra Danmarks Statistik viser, at der i slutningen 3. kvartal af 2017 var det højeste antal tilflyttere til kommunen i 10 år. Og ikke nok med det: der kom hele 576 babyer til verden i kommunen sidste år. Et antal der ikke har været overgået siden 2009.
   
  Livskvaliteten er høj
  Målt på livskvalitet går det også godt i Aabenraa Kommune. 65,8 procent af aabenraaerne erklærer sig generelt godt tilfredse med tilværelsen, hvilket placerer dem blandt de mest tilfredse borgere i Region Syddanmark kun overgået af Fanø med 66 procent. Det viser de kommunale nøgletal i den årlige rapport, Kontur for Aabenraa Kommune.
  
  Aabenraa Kommune:
  59.100 indbyggere.12.000 borgere bor i landdistrikter.Løjt Kirkeby har haft den største befolkningsmæssige fremgang med 12 procent flere borgere fra 2007-2017.Størst andel af indbyggere i den arbejdsdygtige alder (25-64 årige) finder man i Rens (57 procent) tæt fulgt af Varnæs og Hovslund Stationsby (begge 56 procent)
  
  
  